กฎกระทรวงกฎกระทรวงฉบับที่ ๒ (พ.ศ. ๒๕๓๔)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๑] อาศัยอำนาจตามความในมาตรา ๔ และมาตรา ๖แห่งพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง (พ.ศ. ๒๕๒๕)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑ข้อ ๒ ประเภทชนิด และลักษณะของเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารตลอดจนโอกาสและเงื่อนไขในการแต่งเครื่องแบบให้เป็นไปตามที่ กำหนดในกฎกระทรวงนี้หมวด ๑เครื่องแบบนักศึกษาวิชาทหารชาย ส่วนที่ ๑ประเภทของเครื่องแบบ ข้อ ๓ เครื่องแบบนักศึกษาวิชาทหารชายมี ๒ ประเภท คือ(๑) เครื่องแบบปกติ(๒) เครื่องแบบฝึกข้อ ๔ เครื่องแบบปกติ ประกอบด้วย(๑) หมวกหนีบสีกากีแกมเขียว(๒) เสื้อคอพับสีกากีแกมเขียวแขนยาว(๓) กางเกงขายาวสีกากีแกมเขียวแบบปกติ(๔) เข็มขัดสีกากีแกมเขียว(๕) รองเท้าหุ้มส้นสีดำ ชนิดผูกเชือกข้อ ๕ เครื่องแบบฝึก ประกอบด้วย(๑) หมวกทรงอ่อนสีกากีแกมเขียว หรือหมวกเหล็กสีกากีแกมเขียว(๒) เสื้อคอเปิดสีกากีแกมเขียว(๓) กางเกงขายาวสีกากีแกมเขียวแบบฝึก(๔) เข็มขัดสีกากีแกมเขียว(๕) รองเท้าสูงครึ่งน่องสีดำ หรือรองเท้าเดินป่าส่วนที่ ๒ชนิดและลักษณะของเครื่องแบบ ข้อ ๖ หมวก มี๓ ชนิด คือ(๑) หมวกหนีบสีกากีแกมเขียวมีสาบโดยรอบป้ายเฉียงจากทางด้านหน้าลงไปทางซ้ายและด้านซ้ายเหนือขอบหมวกห่างจากมุมพับด้านหน้า ๔ ซม.มีตราหน้าหมวกขนาดเล็กริมบนของสาบหมวกมีขลิบ กว้าง ๐.๕ ซม. ทำด้วยแถบสีน้ำเงินเข้ม(๒) หมวกทรงอ่อนสีกากีแกมเขียว เป็นหมวกทรงกลมทำด้วยผ้าสักหลาดหรือเสิร์จ หรือวัตถุเทียมเสิร์จสีกากีแกมเขียว ไม่มีตะเข็บขอบหมวกหุ้มด้วยหนังหรือวัตถุเทียมหนังสีดำ กว้าง ๑ ซม.ด้านหน้าข้างซ้ายเหนือขอบหมวกมีตราหน้าหมวกขนาดใหญ่(๓) หมวกเหล็กสีกากีแกมเขียวลักษณะเช่นเดียวกับหมวกเหล็กสีกากีแกม เขียวของทหารบกในบางโอกาสจะใช้แต่รองในหมวกเหล็กสีกากีแกมเขียวก็ได้ข้อ ๗[๒] เสื้อ มี ๒ ชนิด คือ(๑)เสื้อคอพับสีกากีแกมเขียวแขนยาว เป็นเสื้อคอพับ ตัวเสื้อผ่าอกตลอด มีสาบกว้าง ๓ซม. ที่คอและแนวสาบมีดุม ๖ ดุม แขนเสื้อยาวรัดข้อมือ ขัดดุมที่ข้อมือข้างละ ๑ ดุมที่อกมีกระเป๋าปะข้างละ ๑ กระเป๋า ไม่มีแถบ มีปกกระเป๋าขัดดุมข้างละ ๑ ดุมกระเป๋าและปกกระเป๋าเป็นรูปสี่เหลี่ยมผืนผ้าตัดมุมเป็นรูปตัดพองามที่ไหล่ทั้งสองข้างมีอินทรธนูอ่อนขัดดุมติดกับด้านคอเสื้อข้างละ ๑ ดุม ดุมทั้งสิ้นใช้ดุมกลมแบนขนาดเส้นผ่าศูนย์กลาง๑ ซม. ทำด้วยวัตถุสีกากีแกมเขียว เมื่อสวมเสื้อนี้ให้สอดชายเสื้อไว้ภายในกางเกงและใช้เสื้อยืดคอแหลมแขนสั้นสีกากีแกมเขียวหรือสีขาวประกอบด้วย(๒)เสื้อคอเปิดสีกากีแกมเขียว มี ๒ แบบ คือ(ก)เสื้อคอเปิดสีกากีแกมเขียวแบบ ก เป็นเสื้อคอเปิด ปกเสื้อแบะ มุมปกแหลม ตัวเสื้อด้านหน้าผ่าตลอดไม่มีสาบ ที่คอและแนวอกมีดุม ๖ ดุม แขนยาวรูปทรงกระบอก ที่อกมีกระเป๋าปะ ข้างละ ๑กระเป๋า ไม่มีแถบ มีปกกระเป๋าขัดดุมข้างละ ๑ ดุมกระเป๋าและปกกระเป๋าเป็นรูปสี่เหลี่ยมผืนผ้า ตัดมุมเป็นรูปตัดพองามดุมทั้งสิ้นใช้ดุมกลมแบนขนาดเส้นผ่าศูนย์กลาง ๒ ซม. ทำด้วยวัตถุสีกากีแกมเขียวชายเสื้อตัดตรงไม่มีเว้าเมื่อสวมเสื้อนี้ให้สอดชายเสื้อไว้ภายในกางเกงและใช้เสื้อยืดคอแหลมแขนสั้นสีกากีแกมเขียวประกอบด้วยการพับแขนเสื้อกระทำได้เมื่อได้รับอนุญาตเป็นครั้งคราวถ้าจะพับแขนเสื้อให้พับไว้เหนือข้อศอกโดยพับกว้างประมาณ ๗ ซม.(ข)เสื้อคอเปิดสีกากีแกมเขียวแบบ ข ตัวเสื้อปล่อยยาวถึงตะโพก ปกเสื้อแบะมุมปกแหลมตัวเสื้อด้านหน้าผ่าตลอด ไม่มีสาบ มีดุม ๕ ดุมที่บ่ามีอินทรธนูอ่อนขัดดุมข้างละ ๑ ดุม ปลายอินทรธนูอ่อนเป็นรูปเหลี่ยมแขนเสื้อยาวรูปทรงกระบอก ภายในเพิ่มผ้ารองแขนจากกึ่งกลางแขนเสื้อท่อนบนถึงกึ่งกลางแขนเสื้อท่อนล่างพองามที่ปลายแขนเสื้อทั้งสองข้างตรงด้านในชิดลำตัวติดแผ่นผ้ารัดข้อมือขนาดกว้าง ๔ ซม.ยาว ๑๐ ซม. ห่างจากปลายแขนเสื้อพองาม ชายเป็นรูปสี่เหลี่ยมชี้ไปทาง ด้านหลังขัดดุม๑ ดุม ติดกับแขนเสื้อในแนวเดียวกัน มีดุมอีก ๑ ดุม สำหรับปรับขนาดปลายแขนเสื้อเพื่อรัดข้อมือที่แขนเสื้อด้านซ้ายเหนือข้อศอกปะผ้าเป็นช่องสำหรับเสียบปากกาได้ ๒ ช่องตัวเสื้อด้านหน้ามีกระเป๋าบนและกระเป๋าล่างข้างละ ๒ กระเป๋าเป็นกระเป๋าปะยืดชายรูปสี่เหลี่ยมชายด้านนอกตัวและด้านล่างของกระเป๋าพับจีบเพื่อให้ขยายได้ ส่วนชายด้านในตัวของกระเป๋าเย็บติดกับตัวเสื้อมีปกรูปสี่เหลี่ยมขัดดุม๒ ดุม กระเป๋าล่างให้ชายล่างของกระเป๋าอยู่ห่างจากตะเข็บชายเสื้อ ๑.๕ ซม.ตัวเสื้อด้านหลังในแนวเอวติดแผ่นผ้ารัดเอวจากตะเข็บเสื้อด้านข้าง ขนาดกว้าง ๔ ซม.ยาว ๑๐ ซม. ข้างละ ๑ แผ่น ชายเป็นรูปเหลี่ยมชี้ไปทางด้านหลังขัดดุม ๑ ดุมติดกับตัวเสื้อด้านหลังและในแนวเดียวกัน มีดุมอีก ๑ ดุม เพื่อใช้ปรับขนาดเอวทั้ง ๒ข้าง ดุมทั้งสิ้นใช้ดุมกลมแบนขนาดเส้นผ่าศูนย์กลาง ๒ ซม. ทำด้วยวัตถุสีกากีแกมเขียวรังดุมที่แนวอกและกระเป๋าเสื้อให้ซ่อนไว้ภายในเสื้อและด้านในของฝากระเป๋าเมื่อสวมเสื้อนี้ให้ปล่อยชายเสื้อไว้นอกกางเกงและใช้เสื้อยืดคอแหลมแขนสั้นสีกากีแกมเขียวประกอบด้วยการพับแขนเสื้อกระทำได้เมื่อได้รับอนุญาตเป็นครั้งคราวถ้าจะพับแขนเสื้อให้พับไว้เหนือข้อศอกโดยพับกว้างประมาณ ๗ ซม.ข้อ ๘[๓] กางเกง มี ๒ ชนิด คือ(๑)กางเกงขายาวสีกากีแกมเขียวแบบปกติ ไม่พับปลายขาปลายขายาวปิดตาตุ่มกว้างไม่น้อยกว่า ๑๘ ซม. และไม่เกิน ๒๖ ซม.ขอบเอวมีห่วงสำหรับสอดเข็มขัด กว้างไม่เกิน ๑ ซม. ๗ ห่วง ทำด้วยผ้าสีเดียวกับกางเกงที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าและจะมีกระเป๋าหลังเป็นกระเป๋าเจาะก็ได้(๒)กางเกงขายาวสีกากีแกมเขียวแบบฝึก มี ๒ แบบ คือ(ก)กางเกงขายาวสีกากีแกมเขียวแบบฝึก กลักษณะเช่นเดียวกับกางเกงขายาวสีกากีแกมเขียวแบบปกติเว้นแต่กระเป๋าที่แนวตะเข็บกางเกงด้านข้างเป็นกระเป๋าปะข้างละ ๑ กระเป๋า ปากกระเป๋าเฉียงไม่มีปกก้นกระเป๋าตัดตรง และด้านหลังมีกระเป๋าปะข้างละ ๑ กระเป๋าก้นกระเป๋าเป็นรูปสามเหลี่ยม มีปกกระเป๋าเป็นรูปสี่เหลี่ยมผืนผ้าขัดดุมข้างละ ๑ดุม เมื่อสวมประกอบกับรองเท้าสูงครึ่งน่องสีดำหรือรองเท้าเดินป่าให้สอดปลายขากางเกงไว้ภายในรองเท้าและใช้ประกอบกับเสื้อคอเปิดสีกากีแกมเขียวแบบ ก(ข)กางเกงขายาวสีกากีแกมเขียวแบบฝึก ขลักษณะเช่นเดียวกับกางเกงขายาวสีกากีแกมเขียวแบบปกติเว้นแต่ที่บริเวณใต้ขอบกางเกงด้านหน้าใกล้แนวตะเข็บกางเกงด้านข้างมีกระเป๋าเป็นกระเป๋าเจาะข้างละ ๑ กระเป๋า ปากกระเป๋าเฉียงไม่มีปกและที่ใต้ขอบกางเกงบริเวณตะโพก ด้านหลังมีกระเป๋าหลังข้างละ ๑ กระเป๋าเป็นกระเป๋าเจาะรูปสี่เหลี่ยม มีปกรูปสี่เหลี่ยมขัดดุม ๒ ดุม ตรงมุมปกตรงแนวตะเข็บกางเกงทั้งสองข้างมีกระเป๋าปะยืดชายข้างละ ๑ กระเป๋าตัวกระเป๋าเป็นรูปสี่เหลี่ยมตรงกลางพับจีบ ๒ จีบชายหน้าและชายล่างเย็บติดกับขากางเกง ชายหลังพับจีบเพื่อให้ขยายได้มีปกรูปสี่เหลี่ยมชายปกด้านบนและด้านหน้าเย็บติดกับขากางเกง ขัดดุมที่กึ่งกลางปกและมุมปกที่เปิดแห่งละ ๑ ดุม รังดุมทั้งหมดซ่อนไว้ด้านในของฝากระเป๋าเมื่อสวมประกอบกับรองเท้าสูงครึ่งน่องสีดำหรือรองเท้าเดินป่าให้สอดปลายขากางเกงไว้ภายในรองเท้าและใช้ประกอบกับเสื้อคอเปิดสีกากีแกมเขียวแบบ ขข้อ ๙ เข็มขัดสีกากีแกมเขียวทำด้วยด้ายหรือไนล่อนถักสีกากีแกมเขียวกว้าง ๓ ซม.หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมน กว้าง ๓.๕ ซม.ยาว ๕ซม. พื้นเกลี้ยง มีรูปเครื่องหมายกรมการรักษาดินแดนอยู่เหนือช่อชัยพฤกษ์ดุนนูนอยู่กึ่งกลางหัวเข็มขัด ไม่มีเข็มสำหรับสอดรู ปลายสายเข็มขัดหุ้มด้วยโลหะสีทองกว้าง ๑ ซม.ใช้คาดทับ ขอบกางเกงโดยให้สายเข็มขัดสอดไว้ภายในห่วงกางเกงข้อ ๑๐ รองเท้า มี ๓ ชนิด คือ(๑) รองเท้าหุ้มส้นสีดำ ชนิดผูกเชือกทำด้วยหนังหรือวัตถุเทียมหนังสีดำมีรูสำหรับร้อยเชือกไม่น้อยกว่าสองคู่และไม่เกินหกคู่ ส้นใหญ่และสูงพอสมควร(๒) รองเท้าสูงครึ่งน่องสีดำลักษณะเช่นเดียวกับรองเท้าหุ้มส้นสีดำ ชนิดผูกเชือกเว้นแต่มีหนังหรือวัตถุเทียมหนังหุ้มเลยข้อเท้าประมาณครึ่งน่องมีรูสำหรับร้อยเชือกมากกว่าหกคู่(๓) รองเท้าเดินป่าลักษณะเช่นเดียวกับรองเท้าสูงครึ่งน่องสีดำเว้นแต่ทำด้วยหนังหรือวัตถุเทียมหนังสีดำประกอบผ้าสีกากีแกมเขียวรองเท้าทุกชนิดต้องมีส้นและไม่มีลวดลายข้อ ๑๑ ถุงเท้ามี ๒ ชนิด คือ(๑) ถุงเท้าสีดำ ใช้ประกอบรองเท้าหุ้มส้นสีดำ ชนิดผูกเชือกรองเท้า สูงครึ่งน่องสีดำ หรือรองเท้าเดินป่า(๒) ถุงเท้าสีกากีแกมเขียวใช้ประกอบรองเท้าสูงครึ่งน่องสีดำ หรือรองเท้าเดินป่าส่วนที่ ๓อินทรธนู เครื่องหมายและป้ายชื่อ ข้อ ๑๒ อินทรธนูเป็นอินทรธนูอ่อนทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอปลายมน ด้านไหล่ กว้าง ๕ ซม. เย็บติดกับไหล่เสื้อคอพับสีกากีแกมเขียวแขนยาว ด้านคอกว้าง ๔ ซม. ตอนปลายขัดดุมข้างละ ๑ ดุม บนอินทรธนูไม่มีรอยเย็บเป็นลวดลายข้อ ๑๓ เครื่องหมายชั้นปีการศึกษา เป็นตัวเลขไทยสูง ๑ ซม. ทำด้วยโลหะสีทองตัวแบนติดที่แนวกลางอินทรธนูทั้งสองข้างให้ด้านบนของตัวเลขอยู่ทางด้านคอห่างจากตะเข็บไหล่เสื้อ ๑ ซม.เมื่อแต่งเครื่องแบบฝึก ให้ปักด้วยไหมหรือด้ายสีเหลืองติดที่ปกเสื้อด้านซ้ายให้ฐานของตัวเลขนานกับปกเสื้อด้านหน้า ห่างจากขอบปก ๒.๕ ซม.ถ้าประดับเครื่องหมายตำแหน่งในขณะเดียวกัน ให้ติดเครื่องหมายตามข้อนี้ตรงแนวกลางปลอกอินทรธนูข้อ ๑๔ เครื่องหมายตำแหน่ง เป็นปลอกอินทรธนูทำด้วยผ้ารูปห้าเหลี่ยมขนาดยาว ๔ ซม.ใช้ประดับที่อินทรธนูทั้งสองข้างและมีสีตามตำแหน่ง ดังต่อไปนี้(๑) ตำแหน่งหัวหน้าหมู่ สีเขียว(๒) ตำแหน่งหัวหน้าหมวด สีแดง(๓) ตำแหน่งหัวหน้ากองร้อย สีฟ้าเมื่อแต่งเครื่องแบบฝึก ให้ทำด้วยผ้าหรือปักด้วยไหมหรือด้ายเป็นรูปย่อปลอกอินทรธนู สีตามตำแหน่ง ขนาดกว้าง ๒.๕ ซม. สูง๓ ซม. ติดที่ปกเสื้อด้านซ้ายให้ฐานของเครื่องหมายอยู่แนวกลางและขนานกับขอบปกเสื้อด้านหน้ามีระยะห่างจากขอบปกเสื้อ ๑.๕ ซม.ด้านมุมแหลมของเครื่องหมายชี้ขึ้นทางด้านคอข้อ ๑๕ เครื่องหมายสังกัดจังหวัดเป็นรูปอักษรย่อชื่อของจังหวัดตามกฎหมายว่าด้วยเครื่องแบบข้าราชการฝ่ายพลเรือนทำด้วยโลหะสีทอง ตัวอักษรแบนสูง ๑.๒ ซม.ติดที่แนวกลางปกเสื้อคอพับสีกากีแกมเขียวแขนยาวด้านซ้าย ห่างจากขอบปกเสื้อด้านหน้า๒.๕ ซม.และให้ฐานของตัวอักษรขนานกับขอบปกเสื้อด้านข้างเมื่อแต่งเครื่องแบบฝึกให้ปักด้วยไหมหรือด้ายสีเหลืองตรงแนวกลางเหนือกระเป๋าเสื้อคอเปิดสีกากีแกมเขียวด้านซ้ายห่างจากขอบ กระเป๋าด้านบน ๒ ซม.นักศึกษาวิชาทหารของสถานศึกษาวิชาทหารที่ตั้งอยู่ในจังหวัดใดให้ใช้อักษรย่อชื่อของจังหวัดนั้นข้อ ๑๖ เครื่องหมายสังกัดกรมการรักษาดินแดนเป็นรูปเครื่องหมายกรมการรักษาดินแดนทำด้วยโลหะสีทอง กว้าง ๒.๕ ซม. สูง ๔ ซม.ติดที่ปกเสื้อคอพับสีกากีแกมเขียวแขนยาวด้านขวา ห่างจากขอบปกเสื้อด้านหน้า ๒.๕ ซม.ให้ส่วนล่างของเครื่องหมายขนานกับขอบปกเสื้อด้านข้าง เมื่อแต่งเครื่องแบบฝึกให้ปักด้วยไหมหรือด้ายสี่เหลืองที่ปกเสื้อคอเปิดสีกากีแกมเขียวด้านขวาให้ส่วนล่างของเครื่องหมายขนานกับขอบปกเสื้อด้านหน้าข้อ ๑๗ เครื่องหมายสถานศึกษาวิชาทหารเป็นรูปเครื่องหมายหรือสัญลักษณ์ ของสถานศึกษาวิชาทหารซึ่งนักศึกษาวิชาทหารสังกัดอยู่ทำด้วยผ้าพิมพ์หรือปักลักษณะและสีตามเครื่องหมายหรือสัญลักษณ์ของสถานศึกษาวิชาทหาร ขนาดกว้างไม่น้อยกว่า๗.๕ ซม. และไม่เกิน ๘.๕ ซม. สูงไม่น้อยกว่า ๘.๕ ซม. และไม่เกิน ๑๐ ซม.ถ้าเป็นวงกลมหรือด้านเท่าให้มีขนาดเส้นผ่าศูนย์กลางหรือด้านเท่าไม่น้อยกว่า ๘ ซม.และไม่เกิน ๙ ซม. ใช้กับเครื่องแบบปกติและเครื่องแบบฝึกโดยเย็บติดที่ต้นแขนเสื้อด้านขวาของเสื้อคอพับสีกากีแกมเขียวแขนยาวหรือเสื้อคอเปิดสีกากีแกมเขียว ห่างจากตะเข็บไหล่ ๒ ซม.เครื่องหมายหรือสัญลักษณ์ของสถานศึกษาวิชาทหารให้เป็นไปตามกฎหมายหรือ ตามที่กระทรวงศึกษาธิการกำหนดห้ามใช้ลักษณะและสีเป็นแถบธงชาติหรือใช้ภาษาต่างประเทศข้อ ๑๘ เครื่องหมายพิเศษให้เป็นไปตามที่กองทัพบกกำหนดหรืออนุญาตให้ติดได้ข้อ ๑๙ ป้ายชื่อมี ๒ ชนิด คือ(๑) ป้ายชื่อโลหะ ทำด้วยโลหะสีเงินรูปสี่เหลี่ยมผืนผ้ากว้าง๒ ซม. ยาว ๗.๕ ซม. พื้นด้านหน้าเป็นสีดำมีอักษรตัวบรรจงสีเงินเป็นชื่อตัวและชื่อสกุลตัวอักษรสูง ๐.๘ซม.ติดที่กึ่งกลางอกเสื้อเหนือปกกระเป๋าเสื้อด้านขวาของเสื้อคอพับสีกากีแกมเขียวแขนยาวห่างจากปกกระเป๋าเสื้อ๑ ซม.(๒) ป้ายชื่อผ้า ทำด้วยผ้าสีดำ รูปสี่เหลี่ยมผืนผ้ากว้าง ๓ซม. ยาวเท่ากับความกว้างของปากกระเป๋าเสื้อชื่อตัวและชื่อสกุลปักด้วยไหมหรือด้ายเป็นอักษรตัวบรรจงสี เหลืองสูง ๐.๘ ซม.เย็บติดกับอกเสื้อชิดกับด้านบนของปกกระเป๋าเสื้อด้านขวาของเสื้อคอเปิดสีกากีแกมเขียวหมวด ๒เครื่องแบบนักศึกษาวิชาทหารหญิง ส่วนที่ ๑ประเภทของเครื่องแบบ ข้อ ๒๐ เครื่องแบบนักศึกษาวิชาทหารหญิง มี ๒ประเภท คือ(๑) เครื่องแบบปกติ(๒) เครื่องแบบฝึกข้อ ๒๑ เครื่องแบบปกติ ประกอบด้วย(๑) หมวกแก๊ปทรงอ่อนพับปีกสีกากีแกมเขียว(๒) เสื้อสีขาวปกคอบัวมนแขนยาว(๓) กระโปรงสีกากีแกมเขียว(๔) เข็มขัดสีกากีแกมเขียว(๕) รองเท้าหุ้มส้นสีดำ ชนิดไม่ผูกเชือกข้อ ๒๒ เครื่องแบบฝึก ประกอบด้วย(๑) หมวกทรงอ่อนสีกากีแกมเขียว หรือหมวกเหล็กสีกากีแกมเขียว(๒) เสื้อคอเปิดสีกากีแกมเขียว(๓) กางเกงขายาวสีกากีแกมเขียวแบบฝึก(๔) เข็มขัดสีกากีแกมเขียว(๕) รองเท้าสูงครึ่งน่องสีดำ หรือรองเท้าเดินป่าส่วนที่ ๒ชนิดและลักษณะของเครื่องแบบ ข้อ ๒๓ หมวกมี ๓ ชนิด คือ(๑) หมวกแก๊ปทรงอ่อนพับปีกสีกากีแกมเขียวมีปีกโดยรอบพอสมควรด้านข้างทั้งสองข้างพับขึ้นเล็กน้อยกึ่งกลางด้านหน้ามีตราหน้าหมวกขนาดใหญ่ มีผ้าพันหมวกทำด้วยสักหลาดหรือเสิร์จสีน้ำเงินเข้มขนาดกว้าง ๓ ซม. ตราหน้าหมวกทำด้วยโลหะสีทอง(๒) หมวกทรงอ่อนสีกากีแกมเขียวมีลักษณะเช่นเดียวกับหมวกทรงอ่อน สีกากีแกมเขียวของนักศึกษาวิชาทหารชาย(๓) หมวกเหล็กสีกากีแกมเขียวลักษณะเช่นเดียวกับหมวกเหล็กสีกากีแกมเขียวของทหารบกในบางโอกาสจะใช้แต่รองในหมวกเหล็กสีกากีแกมเขียวก็ได้ข้อ ๒๔[๔] เสื้อ มี ๒ ชนิด คือ(๑)เสื้อสีขาวปกคอบัวมนแขนยาว ตัวเสื้อด้านหน้าผ่าตลอด ไม่มีสาบ ที่คอและแนวอกมีดุม ๕ดุม แขนเสื้อยาวรัดข้อมือ ขัดดุมที่ข้อมือข้างละ ๑ ดุมที่ไหล่ทั้งสองข้างมีอินทรธนูอ่อนขัดดุมติดกับด้านคอเสื้อข้างละ ๑ ดุมจากอินทรธนูตามแนวดิ่งถึงชายเสื้อทั้งสองข้าง ตีเกล็ดข้างละ ๕ เกล็ดพองามใช้ผูกคอซองด้วยผ้าสีกากีแกมเขียว ดุมทั้งสิ้นใช้ดุมโลหะสีทองขนาดเล็กเมื่อสวมเสื้อนี้ให้สอดชายเสื้อไว้ภายในกระโปรงสีกากีแกมเขียว(๒)เสื้อคอเปิดสีกากีแกมเขียว มี ๒ แบบลักษณะและการใช้เช่นเดียวกับเสื้อคอเปิดสีกากีแกมเขียวของนักศึกษาวิชาทหารชายยกเว้นการใช้เสื้อยืดประกอบให้นักศึกษาวิชาทหารหญิงใช้เสื้อยืดคอกลมแขนสั้นสีกากีแกมเขียวประกอบเท่านั้นข้อ ๒๕[๕] กระโปรงและกางเกง มีดังนี้ คือ(๑)กระโปรงสีกากีแกมเขียว ยาวปิดเข่าพอสมควร มีจีบพับทบ ๒ ใน ๓ของกระโปรงทางกึ่งกลางด้านหน้าและด้านหลังขอบกระโปรง กว้าง ๑.๕ นิ้วมีห่วงสำหรับสอดเข็มขัด กว้างไม่เกิน ๑ ซม. ด้านหน้า ๒ ห่วง ด้านหลัง ๒ ห่วงมีกระเป๋าด้านหน้าทั้งสองข้าง เป็นกระเป๋าเจาะเฉียง(๒)กางเกงขายาวสีกากีแกมเขียวแบบฝึก มี ๒ แบบลักษณะและการใช้เช่นเดียวกับกางเกงขายาวสีกากีแกมเขียวแบบฝึกของนักศึกษาวิชาทหารชายข้อ ๒๖ เข็มขัดสีกากีแกมเขียวลักษณะเช่นเดียวกับเข็มขัดสีกากีแกมเขียว ของนักศึกษาวิชาทหารชายใช้คาดทับขอบกระโปรงหรือกางเกงโดยให้สายเข็มขัดสอดไว้ภายในห่วงกระโปรงหรือกางเกงข้อ ๒๗ รองเท้า มี ๓ ชนิด คือ(๑) รองเท้าหุ้มส้นสีดำ ชนิดไม่ผูกเชือกทำด้วยหนังหรือวัตถุเทียมหนังสีดำส้นใหญ่พอสมควร สูงไม่เกิน ๕ ซม.(๒) รองเท้าสูงครึ่งน่องสีดำลักษณะเช่นเดียวกับรองเท้าสูงครึ่งน่องสีดำของนักศึกษาวิชาทหารชาย(๓) รองเท้าเดินป่าลักษณะเช่นเดียวกับรองเท้าเดินป่าของนักศึกษาวิชาทหารชายรองเท้าทุกชนิดต้องมีส้นและไม่มีลวดลายข้อ ๒๘ ถุงเท้า มี ๒ ชนิด คือ ชนิดสีดำและชนิดสีกากีแกมเขียว ใช้ประกอบรองเท้าสูงครึ่งน่องสีดำ หรือรองเท้าเดินป่าส่วนที่ ๓อินทรธนู เครื่องหมายและป้ายชื่อ ข้อ ๒๙ อินทรธนูเป็นอินทรธนูอ่อนทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่ กว้าง ๔ ซม.เย็บติดกับไหล่เสื้อ สีขาวปกคอบัวมนแขนยาว ด้านคอกว้าง ๓ ซม. ตอนปลายขัดดุมข้างละ ๑ ดุมบนอินทรธนูไม่มีรอยเย็บเป็นลวดลายข้อ ๓๐ เครื่องหมายชั้นปีการศึกษาลักษณะและการใช้เช่นเดียวกับเครื่องหมายชั้น ปีการศึกษาของนักศึกษาวิชาทหารชายข้อ ๓๑ เครื่องหมายตำแหน่งลักษณะและการใช้เช่นเดียวกับเครื่องหมายตำแหน่งของนักศึกษาวิชาทหารชายข้อ ๓๒ เครื่องหมายสังกัดจังหวัด ลักษณะและการใช้เช่นเดียวกับเครื่องหมายสังกัดจังหวัดของนักศึกษาวิชาทหารชายข้อ ๓๓ เครื่องหมายสังกัดกรมการรักษาดินแดนลักษณะและการใช้เดียวกับเครื่องหมายสังกัดกรมการรักษาดินแดนของนักศึกษาวิชาทหารชายข้อ ๓๔ เครื่องหมายสถานศึกษาวิชาทหารลักษณะและการใช้เช่นเดียวกับเครื่องหมายสถานศึกษาวิชาทหารของนักศึกษาวิชาทหารชายข้อ ๓๕ เครื่องหมายพิเศษให้เป็นไปตามที่กองทัพบกกำหนดหรืออนุญาตให้ติดได้ข้อ ๓๖ ป้ายชื่อมี ๒ ชนิด คือ(๑) ป้ายชื่อโลหะลักษณะเช่นเดียวกับป้ายชื่อโลหะของนักศึกษาวิชาทหารชายติดกึ่งกลางอกเสื้อด้านขวาของเสื้อสีขาวปกคอบัวมนแขนยาว(๒) ป้ายชื่อผ้าลักษณะและการใช้เช่นเดียวกับป้ายชื่อผ้าของนักศึกษาวิชาทหารชายหมวด ๓เครื่องแบบผู้กำกับนักศึกษาวิชาทหารชาย ส่วนที่ ๑ประเภทของเครื่องแบบ ข้อ ๓๗ เครื่องแบบผู้กำกับนักศึกษาวิชาทหารชายผู้ช่วยผู้กำกับนักศึกษาวิชาทหารชาย และผู้กำกับนักศึกษาวิชาทหารพิเศษชาย มี ๒ประเภท คือ(๑) เครื่องแบบปกติ(๒) เครื่องแบบฝึกข้อ ๓๘ เครื่องแบบปกติ ประกอบด้วย(๑) หมวกทรงหม้อตาลสีกากีแกมเขียวหรือหมวกหนีบสีกากีแกมเขียว(๒) เสื้อคอพับสีกากีแกมเขียว(๓) กางเกงขายาวสีกากีแกมเขียวแบบปกติ(๔) เข็มขัดสีกากีแกมเขียว(๕) รองเท้าหุ้มส้นสีดำ ชนิดผูกเชือกหรือรองเท้าหุ้มข้อสีดำข้อ ๓๙ เครื่องแบบฝึก ประกอบด้วย(๑) หมวกทรงอ่อนสีกากีแกมเขียว หรือหมวกเหล็กสีกากีแกมเขียว(๒) เสื้อคอเปิดสีกากีแกมเขียว(๓) กางเกงขายาวสีกากีแกมเขียวแบบฝึก(๔) เข็มขัดสีกากีแกมเขียว(๕) รองเท้าสูงครึ่งน่องสีดำ หรือรองเท้าเดินป่าส่วนที่ ๒ชนิดและลักษณะของเครื่องแบบ ข้อ ๔๐ หมวกมี ๔ ชนิด คือ(๑) หมวกทรงหม้อตาลสีกากีแกมเขียวมีตราหน้าหมวกขนาดใหญ่และมีเครื่องประกอบ คือ(ก) กระบัง ทำด้วยหนังหรือวัตถุเทียมหนังสีดำ(ข) สายรัดคาง กว้าง ๑ ซม. ทำด้วยหนังหรือวัตถุเทียมหนังสีดำ ปลายสายรัดคางมีดุมโลหะสีทองขนาดเล็กติดที่ริมขอบหมวกข้างละ ๑ ดุม(ค) ผ้าพันหมวก ใช้สักหลาดสีน้ำเงินเข้มกว้าง ๔ ซม.(๒) หมวกหนีบสีกากีแกมเขียวมีสาบโดยรอบป้ายเฉียงจากทางด้านหน้าลงไปทางซ้าย และด้านซ้ายเหนือขอบหมวกห่างจากมุมพับด้านหน้า๔ ซม. มีตราหน้าหมวกขนาดเล็กริมบนของสาบหมวกมีขลิบ กว้าง ๐.๕ ซม.ทำด้วยแถบสีน้ำเงินเข้มยกดิ้นทอง(๓) หมวกทรงอ่อนสีกากีแกมเขียวเป็นหมวกทรงกลมทำด้วยผ้าสักหลาดหรือเสิร์จ หรือวัตถุเทียมเสิร์จสีกากีแกมเขียวไม่มีตะเข็บ ขอบหมวกหุ้มด้วยหนังหรือวัตถุเทียมหนังสีดำ กว้าง ๑ ซม.ด้านหน้าข้างซ้ายเหนือขอบหมวกมีตราหน้าหมวกขนาดใหญ่(๔) หมวกเหล็กสีกากีแกมเขียวลักษณะเช่นเดียวกับหมวกเหล็กสีกากีแกมเขียวของทหารบกในบางโอกาสจะใช้แต่รองในหมวกเหล็กสีกากีแกมเขียวก็ได้ข้อ ๔๑[๖]เสื้อ มี ๒ ชนิด คือ(๑)เสื้อคอพับสีกากีแกมเขียวลักษณะและการใช้เช่นเดียวกับเสื้อคอพับสีกากีแกมเขียวของนักศึกษาวิชาทหารชายและในบางโอกาสเสื้อแบบนี้จะใช้แขนสั้นเพียงข้อศอกก็ได้(๒)เสื้อคอเปิดสีกากีแกมเขียว มี ๒ แบบลักษณะและการใช้เช่นเดียวกับเสื้อคอเปิดสีกากีแกมเขียวของนักศึกษาวิชาทหารชายข้อ ๔๒[๗] กางเกง มี ๒ ชนิดลักษณะและการใช้เช่นเดียวกับกางเกงของนักศึกษาวิชาทหารชายยกเว้นกางเกงขายาวสีกากีแกมเขียวแบบปกติปลายขากว้างไม่น้อยกว่า๒๔ ซม. และไม่เกิน ๒๘ ซมข้อ ๔๓ เข็มขัดสีกากีแกมเขียวทำด้วยด้ายหรือไนล่อนถักสีกากีแกมเขียวกว้าง ๓ ซม.หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง ๓.๕ ซม. ยาว๕ ซม.พื้นเกลี้ยง มีรูปเครื่องหมายกรมการรักษาดินแดนอยู่เหนือช่อชัยพฤกษ์ดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายสายเข็มขัดหุ้มด้วยโลหะสีทองกว้าง ๑ ซม.ใช้คาดทับขอบกางเกงโดยให้สายเข็มขัดสอดไว้ภายในห่วงกางเกงข้อ ๔๔ รองเท้า มี ๔ ชนิด คือ(๑) รองเท้าหุ้มส้นสีดำ ชนิดผูกเชือกทำด้วยหนังหรือวัตถุเทียมหนังสีดำ(๒) รองเท้าหุ้มข้อสีดำ ทำด้วยหนังหรือวัตถุเทียมหนังสีดำ(๓) รองเท้าสูงครึ่งน่องสีดำลักษณะเช่นเดียวกับรองเท้าหุ้มส้นสีดำชนิดผูกเชือกเว้นแต่มีหนังหรือวัตถุเทียมหนังหุ้มเลยข้อเท้าประมาณครึ่งน่องมีรูสำหรับร้อยเชือกมากกว่าหกคู่(๓) รองเท้าเดินป่า ลักษณะเช่นเดียวกับรองเท้าสูงครึ่งน่องสีดำเว้น แต่ทำด้วยหนังหรือวัตถุเทียมหนังสีดำประกอบผ้าสีกากีแกมเขียวรองเท้าทุกชนิดต้องมีส้นและไม่มีลวดลายข้อ ๔๕ ถุงเท้า มี ๒ ชนิด คือ(๑) ถุงเท้าสีดำ ใช้ประกอบรองเท้าหุ้มส้นสีดำชนิดผูกเชือกรองเท้าหุ้มข้อสีดำรองเท้า สูงครึ่งน่องสีดำ หรือรองเท้าเดินป่า(๒) ถุงเท้าสีกากีแกมเขียวใช้ประกอบรองเท้าสูงครึ่งน่องสีดำ หรือรองเท้าเดินป่าส่วนที่ ๓อินทรธนู เครื่องหมายและป้ายชื่อ ข้อ ๔๖ อินทรธนูมี ๒ ชนิด คือ(๑) อินทรธนูอ่อนทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอปลายมน ด้านไหล่ กว้าง ๕ ซม. เย็บติดกับไหล่เสื้อคอพับสีกากีแกมเขียวด้านคอ กว้าง๔ ซม. ตอนปลายขัดดุมข้างละ ๑ ดุมบนอินทรธนูไม่มีรอยเย็บเป็นลวดลาย(๒) อินทรธนูแข็ง ทำด้วยสักหลาดหรือเสิร์จสีน้ำเงินเข้มเป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่ กว้าง ๕ ซม. ด้านคอกว้าง ๔ ซม. ตอนปลายติดดุมโลหะสีทองขนาดเล็กอินทรธนูนี้ใช้สำหรับสวมทับอินทรธนูอ่อนเพื่อประดับเครื่องหมายตำแหน่งข้อ ๔๗ เครื่องหมายตำแหน่งให้เป็นไปตามที่กองทัพบกกำหนดข้อ ๔๘ การประดับเครื่องหมายตำแหน่ง ให้เป็นไปตามที่กองทัพบกกำหนดข้อ ๔๙ เครื่องหมายสังกัดจังหวัดเป็นรูปอักษรย่อชื่อของจังหวัดตามกฎหมายว่าด้วยเครื่องแบบข้าราชการฝ่ายพลเรือนที่สถานศึกษาวิชาทหารตั้งอยู่ทำด้วยโลหะสีทองตัวอักษรแบน สูง ๑.๒ ซม. ติดที่แนวกลางปกเสื้อคอพับสีกากีแกมเขียว ด้านซ้ายห่างจากขอบปกเสื้อด้านหน้า ๒.๕ ซม. และให้ฐานของตัวอักษรขนานกับขอบปกเสื้อด้านข้างเมื่อแต่งเครื่องแบบฝึกให้ปักด้วยไหมหรือด้ายสีเหลืองตรงแนวกลางเหนือกระเป๋าเสื้อคอเปิดสีกากีแกมเขียวด้านซ้าย ห่างจากขอบกระเป๋าด้านบน ๒ ซม.ข้อ ๕๐ เครื่องหมายสังกัดกรมการรักษาดินแดน เป็นรูปเครื่องหมายกรมการรักษาดินแดนทำด้วยโลหะสีทอง กว้าง ๒.๕ ซม. สูง ๔ ซม. ติดที่ปกเสื้อคอพับสีกากีแกมเขียวด้านขวา ห่างจากขอบปกเสื้อด้านหน้า ๒.๕ ซม.และให้ส่วนล่างของเครื่องหมายขนานกับขอบปกเสื้อด้านข้าง เมื่อแต่งเครื่องแบบฝึก ให้ปักด้วยไหมหรือด้ายสีเหลืองที่ปกเสื้อคอเปิดสีกากีแกมเขียวด้านขวาให้ส่วนล่างของเครื่องหมายขนานกับขอบปกเสื้อด้านหน้าข้อ ๕๑ เครื่องหมายพิเศษให้เป็นไปตามที่กองทัพบกกำหนดหรืออนุญาตให้ติดได้ข้อ ๕๒ ป้ายชื่อ มี ๒ ชนิด คือ(๑) ป้ายชื่อโลหะ ทำด้วยโลหะสีเงิน รูปสี่เหลี่ยมผืนผ้ากว้าง ๒ ซม. ยาว ๗.๕ ซม. พื้นด้านหน้าเป็นสีดำมีอักษรตัวบรรจงสีเงินเป็นชื่อตัวและชื่อสกุล ตัวอักษรสูง ๐.๘ซม.ติดที่กึ่งกลางเหนือปกกระเป๋าเสื้อด้านขวาของเสื้อคอพับสีกากีแกมเขียวห่างจะปกกระเป๋าเสื้อ ๑ ซม.(๒) ป้ายชื่อผ้า ทำด้วยผ้าสีดำ รูปสี่เหลี่ยมผืนผ้า กว้าง ๓ซม. ยาวเท่ากับความกว้างของปากกระเป๋าเสื้อชื่อตัวและชื่อสกุลปักด้วยไหมหรือด้ายเป็นอักษรตัวบรรจงสีเหลืองสูง ๐.๘ ซม.เย็บติดกับอกเสื้อชิดกับด้านบนของปกกระเป๋าเสื้อด้านขวาของเสื้อคอเปิดสีกากีแกมเขียวหมวด ๔เครื่องแบบผู้กำกับนักศึกษาวิชาทหารหญิงส่วนที่ ๑ประเภทของเครื่องแบบ ข้อ ๕๓ เครื่องแบบผู้กำกับนักศึกษาวิชาทหารหญิงผู้ช่วยผู้กำกับนักศึกษาวิชาทหารหญิง และผู้กำกับนักศึกษาวิชาทหารพิเศษหญิง มี ๒ประเภท คือ(๑) เครื่องแบบปกติ(๒) เครื่องแบบฝึกข้อ ๕๔ เครื่องแบบปกติ ประกอบด้วย(๑) หมวกแก๊ปทรงอ่อนพับปีกสีกากีแกมเขียวหรือหมวกหนีบสีกากีแกมเขียว(๒) เสื้อคอปกสีกากีแกมเขียว(๓) กระโปรงสีกากีแกมเขียว(๔) เข็มขัดสีกากีแกมเขียว(๕) รองเท้าหุ้มส้นสีดำ ชนิดไม่ผูกเชือก หรือชนิดผูกเชือก(๖) กระเป๋าถือสีดำขนาดใหญ่ข้อ ๕๕ เครื่องแบบฝึก ประกอบด้วย(๑) หมวกทรงอ่อนสีกากีแกมเขียว หรือหมวกเหล็กสีกากีแกมเขียว(๒) เสื้อคอเปิดสีกากีแกมเขียว(๓) กางเกงขายาวสีกากีแกมเขียวแบบฝึก(๔) เข็มขัดสีกากีแกมเขียว(๕) รองเท้าสูงครึ่งน่องสีดำ หรือรองเท้าเดินป่าส่วนที่ ๒ชนิดและลักษณะของเครื่องแบบ ข้อ ๕๖ หมวกมี ๔ ชนิด คือ(๑) หมวกแก๊ปทรงอ่อนพับปีกสีกากีแกมเขียวมีปีกโดยรอบพอสมควรด้านข้างทั้งสองข้างพับขึ้นเล็กน้อยกึ่งกลางด้านหน้ามีตราหน้าหมวกขนาดใหญ่ สายรัดคาง กว้าง ๑ ซม.ทำด้วยหนังหรือวัตถุเทียมหนังสีดำปลายสายรัดคางมีดุมโลหะสีทองขนาดเล็กติดที่ริมขอบหมวกข้างละ ๑ ดุม ผ้าพันหมวกใช้สักหลาดสีน้ำเงินเข้มขนาดกว้าง ๓ ซม.(๒) หมวกหนีบสีกากีแกมเขียวมีสาบโดยรอบป้ายเฉียงทางด้านหน้าลงไปทางซ้ายรูปหมวกตัดให้เรียวโค้งไปตามศีรษะมีขลิบที่ขอบหมวกเช่นเดียวกับผู้กำกับนักศึกษาวิชาทหารชายด้านซ้ายห่างจากกึ่งกลางด้านหน้าหมวก ๔ ซม. มีตราหน้าหมวกขนาดเล็ก(๓) หมวกทรงอ่อนสีกากีแกมเขียวมีลักษณะเช่นเดียวกับหมวกทรงอ่อนสีกากีแกมเขียวของผู้กำกับนักศึกษาวิชาทหารชาย(๔) หมวกเหล็กสีกากีแกมเขียวลักษณะเช่นเดียวกับหมวกเหล็กสีกากีแกมเขียวของทหารบกในบางโอกาสจะใช้แต่รองในหมวกเหล็กสีกากีแกมเขียวก็ได้ข้อ ๕๗[๘] เสื้อ มี ๒ ชนิด คือ(๑)เสื้อคอปกสีกากีแกมเขียว ที่แนวอกมีดุม ๓ ดุมแขนยาวไม่รัดข้อมือหรือแขนสั้นเหนือข้อศอกไม่เกิน ๕ ซม. ปลายแขนพับทบมีกระเป๋าล่างข้างละ ๑ กระเป๋า เป็นกระเป๋าปะมีแถบตรงกึ่งกลางตามทางดิ่งไม่มีปกมุมกระเป๋าด้านล่างเป็นรูปตัดพองาม ปากกระเป๋าขัดดุม ๑ ดุมและมีอินทรธนูอ่อนขัดดุมข้างละ ๑ ดุม ดุมทั้งสิ้นใช้ดุมโลหะสีทองขนาดเล็ก(๒)เสื้อคอเปิดสีกากีแกมเขียว มี ๒ แบบลักษณะและการใช้เช่นเดียวกับเสื้อคอเปิดสีกากีแกมเขียวของผู้กำกับนักศึกษาวิชาทหารชายยกเว้นการใช้เสื้อยืดประกอบ ให้ผู้กำกับนักศึกษาวิชาทหารหญิงใช้เสื้อยืดคอกลมแขนสั้นสีกากีแกมเขียวประกอบเท่านั้นข้อ ๕๘[๙] กระโปรงและกางเกง มีดังนี้ คือ(๑)กระโปรงสีกากีแกมเขียว ยาวปิดเข่าพอสมควรไม่มีจีบทบด้านหน้าหรือหลังชายกระโปรงบานเล็กน้อย และไม่มีกระเป๋า(๒)กางเกงขายาวสีกากีแกมเขียวแบบฝึก มี ๒ แบบ ลักษณะและการใช้เช่นเดียวกับกางเกงขายาวสีกากีแกมเขียวแบบฝึกของผู้กำกับนักศึกษาวิชาทหารชายข้อ ๕๙ เข็มขัดสีกากีแกมเขียวลักษณะและการใช้เช่นเดียวกับเข็มขัดสีกากีแกมเขียว ของผู้กำกับนักศึกษาวิชาทหารชายข้อ ๖๐ รองเท้า มี ๔ ชนิด คือ(๑) รองเท้าหุ้มส้นสีดำ ชนิดไม่ผูกเชือกทำด้วยหนังหรือวัตถุเทียมหนังสีดำส้นใหญ่พอสมควร สูงไม่เกิน ๗ ซม.(๒) รองเท้าหุ้มส้นสีดำ ชนิดผูกเชือกทำด้วยหนังหรือวัตถุเทียมหนังสีดำ(๓) รองเท้าสูงครึ่งน่องสีดำลักษณะเช่นเดียวกับรองเท้าสูงครึ่งน่องสีดำของผู้กำกับนักศึกษาวิชาทหารชาย(๔) รองเท้าเดินป่า ลักษณะเช่นเดียวกับรองเท้าเดินป่าของผู้กำกับนักศึกษาวิชาทหารชายรองเท้าทุกชนิดต้องมีส้นและไม่มีลวดลายข้อ ๖๑ ถุงเท้า มี ๒ ชนิด คือ ชนิดสีดำและชนิดสีกากีแกมเขียว ใช้ประกอบรองเท้าสูงครึ่งน่องสีดำ หรือรองเท้าเดินป่าข้อ ๖๒ กระเป๋าถือสีดำขนาดใหญ่ทำด้วยหนังหรือวัตถุเทียมหนังสีดำรูปสี่เหลี่ยมผืน ผ้าสูง ๒๐ ซม. ยาว ๓๐ ซม.มีหูหิ้วและสายสะพายไม่มีลวดลายปกติถือด้วยมือซ้ายหรือจะสะพายที่ไหล่ซ้ายห้อยลงมาใต้แนวเอวก็ได้ส่วนที่ ๓อินทรธนู เครื่องหมายและป้ายชื่อ ข้อ ๖๓ อินทรธนู มี ๒ ชนิด คือ(๑) อินทรธนูอ่อน ทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอ ปลายมนด้านไหล่ กว้าง ๔ ซม. เย็บติดกับไหล่เสื้อคอปกสีกากีแกมเขียวด้านคอ กว้าง ๓ ซม.ตอนปลายขัดดุมข้างละ ๑ ดุมบนอินทรธนูไม่มีรอยเย็บเป็นลวดลาย(๒) อินทรธนูแข็ง ลักษณะและการใช้เช่นเดียวกับอินทรธนูแข็งของผู้กำกับนักศึกษาวิชาทหารชายเว้นแต่ขนาดเท่ากับอินทรธนูอ่อนข้อ ๖๔ เครื่องหมายตำแหน่งให้เป็นไปตามที่กองทัพบกกำหนดข้อ ๖๕ การประดับเครื่องหมายตำแหน่งให้เป็นไปตามที่กองทัพบกกำหนดข้อ ๖๖ เครื่องหมายสังกัดจังหวัด ลักษณะและการใช้เช่นเดียวกับเครื่องหมายสังกัดจังหวัดของผู้กำกับนักศึกษาวิชาทหารชายเว้นแต่เสื้อคอปกสีกากีแกมเขียวติดที่มุมคอปกข้างซ้ายให้ฐานของตัวอักษรขนานกับปกเสื้อด้านล่างข้อ ๖๗ เครื่องหมายสังกัดกรมการรักษาดินแดนลักษณะและการใช้เช่นเดียวกับเครื่องหมายสังกัดกรมการรักษาดินแดนของผู้กำกับนักศึกษาวิชาทหารชายเว้นแต่เสื้อคอปกสีกากีแกมเขียวติดที่มุมคอปกข้างขวาให้ส่วนล่างของเครื่องหมายขนานกับขอบปกเสื้อด้านล่างข้อ ๖๘ เครื่องหมายพิเศษให้เป็นไปตามที่กองทัพบกกำหนดหรืออนุญาต ให้ติดได้ข้อ ๖๙ ป้ายชื่อ มี ๒ ชนิด คือ(๑) ป้ายชื่อโลหะลักษณะเช่นเดียวกับป้ายชื่อโลหะของผู้กำกับนักศึกษาวิชาทหารชายติดที่กึ่งกลางอกเสื้อด้านขวา เหนือแนวดุมเม็ดที่หนึ่งของเสื้อคอปกสีกากีแกมเขียว(๒) ป้ายชื่อผ้าลักษณะและการใช้เช่นเดียวกับป้ายชื่อผ้าของผู้กำกับนักศึกษาวิชาทหารชายหมวด ๕เบ็ดเตล็ด ข้อ ๗๐ นักศึกษาวิชาทหารผู้กำกับนักศึกษาวิชาทหาร ผู้ช่วยผู้กำกับนักศึกษาวิชาทหารหรือผู้กำกับนักศึกษาวิชาทหารพิเศษ ในโอกาสขับขี่รถจักรยานยนต์จะใช้หมวกป้องกันศีรษะสำหรับขับขี่รถจักรยานยนต์ สีสุภาพ ไม่ตกแต่งลวดลายประกอบกับเครื่องแบบเฉพาะ ขณะที่ขับขี่รถจักรยานยนต์ก็ได้ข้อ ๗๑ ตราหน้าหมวกเป็นรูปเครื่องหมายกรมการรักษาดินแดนมีช่อชัยพฤกษ์รองรับด้านล่างปลายช่อโค้งโอบขึ้นบนทั้งสองข้าง มี ๒ ขนาด คือ(๑) ขนาดเล็ก กว้าง ๓ ซม. สูง ๔ ซม. ใช้กับหมวกหนีบเป็นโลหะสีทอง ยกเว้นคมดาบเป็นโลหะสีเงิน(๒) ขนาดใหญ่ กว้าง ๖ ซม. สูง ๗.๕ ซม.ใช้กับหมวกทรงอ่อนสีกากีแกมเขียวหมวกทรงหม้อตาลสีกากีแกมเขียวหมวกแก๊ปทรงอ่อนพับปีกสีกากีแกมเขียว สำหรับนักศึกษาวิชาทหารให้ปักด้วยด้ายหรือไหมสีทองยกเว้นคมดาบให้ปักด้วยด้ายหรือไหมสีขาวสำหรับนักศึกษาวิชาทหารหญิงใช้กับหมวกแก๊ปทรงอ่อนพับปีกสีกากีแกมเขียวเป็นโลหะสีทอง ยกเว้นคมดาบเป็นโลหะสีเงินผู้กำกับนักศึกษาวิชาทหารให้ปักด้วยดิ้นสีทอง ยกเว้นคมดาบ ปักด้วยดิ้นสีเงินข้อ ๗๒ ดุมโลหะสีทองขนาดเล็ก เส้นผ่าศูนย์กลาง ๑.๕ซม. มีลักษณะกลมนูนเล็กน้อย มีเส้นขอบโดยรอบ ภายในเส้นขอบมีลายดุนรูปเครื่องหมายกรมการรักษาดินแดนข้อ ๗๓ ผ้าพันคอ เป็นผ้ารูปสามเหลี่ยมสีฟ้า กว้าง๒๕ ซม. ยาว ๓๕ ซม. ใช้ประกอบกับเสื้อคอเปิดสีกากีแกมเขียวในโอกาสชุมนุมนักศึกษาวิชาทหาร หรือตามที่กองทัพบกกำหนดข้อ ๗๔ ถุงมือเป็นถุงมือสีขาว ใช้ในโอกาสชุมนุมนักศึกษาวิชาทหาร หรือตามที่กองทัพบกกำหนดข้อ ๗๕ เพื่อประโยชน์ในการฝึกหรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามที่กองทัพบกกำหนดก็ได้ข้อ ๗๖ การแต่งเครื่องแบบนักศึกษาวิชาทหารให้แต่งได้ตามโอกาสและเงื่อนไข ดังต่อไปนี้(๑) เมื่อฝึกวิชาทหาร(๒) เมื่อติดต่อกับสถานที่ราชการที่เกี่ยวข้องกับการฝึกวิชาทหาร(๓) เมื่อร่วมในพิธีอันมีเกียรติของสถานศึกษาวิชาทหารหรือของทางราชการ(๔) ในโอกาสอื่นตามที่กองทัพบกกำหนดข้อ ๗๗ การแต่งเครื่องแบบผู้กำกับนักศึกษาวิชาทหารผู้ช่วยผู้กำกับนักศึกษาวิชาทหาร และผู้กำกับนักศึกษาวิชาทหารพิเศษให้แต่งได้ตามโอกาสและเงื่อนไข ดังต่อไปนี้(๑) เมื่อปฏิบัติหน้าที่ผู้กำกับนักศึกษาวิชาทหารผู้ช่วยผู้กำกับนักศึกษาวิชาทหารและผู้กำกับนักศึกษาวิชาทหารพิเศษ(๒) เมื่อร่วมในพิธีอันมีเกียรติของสถานศึกษาวิชาทหารหรือของทางราชการ(๓) ในโอกาสอื่นตามที่กองทัพบกกำหนดข้อ ๗๘ ให้กองทัพบกจัดทำหรือเขียนรูปเครื่องแบบตัวอย่างขึ้นไว้เป็นมาตรฐานให้ไว้ ณ วันที่ ๒๙ พฤษภาคม พ.ศ. ๒๕๓๔พลเรือเอก ประพัฒน์ กฤษณะจันทร์รัฐมนตรีว่าการกระทรวงกลาโหมหมายเหต ุ:-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้มีเครื่องแบบสำหรับนักศึกษาวิชาทหารหญิงและสมควรปรับปรุงเครื่องแบบนักศึกษาวิชาทหารชายและผู้กำกับนักศึกษาวิชาทหารให้เหมาะสมยิ่งขึ้นจึงจำเป็นต้องออกกฎกระทรวงนี้กฎกระทรวง ฉบับที่๓ (พ.ศ. ๒๕๕๘) ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๑๐]หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรเพิ่มเครื่องแบบฝึกนักศึกษาวิชาทหารและเครื่องแบบฝึกผู้กำกับนักศึกษาวิชาทหารเพื่อกำหนดให้มีรูปแบบที่เหมาะสมกับสภาพอากาศของประเทศไทย และเกิดความคล่องตัวในการฝึกหรือการปฏิบัติหน้าที่ทั้งในที่ตั้งและภาคสนามยิ่งขึ้น จึงจำเป็นต้องออกกฎกระทรวงนี้วิศนี/ผู้จัดทำ๑๑ มกราคม ๒๕๕๙[๑] ราชกิจจานุเบกษาเล่ม ๑๐๘/ตอนที่ ๑๐๘/หน้า ๓๘๑/๒๐ มิถุนายน ๒๕๓๔[๒]ข้อ ๗ แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๓] ข้อ ๘แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๔] ข้อ ๒๔แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๕] ข้อ ๒๕แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๖] ข้อ ๔๑แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๗] ข้อ ๔๒แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๘] ข้อ ๕๗แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๙] ข้อ ๕๘แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๕๘)ออกตามความในพระราชบัญญัติเครื่องแบบนักศึกษาวิชาทหารและเครื่องแบบผู้กำกับนักศึกษาวิชาทหารพ.ศ. ๒๕๒๑[๑๐] ราชกิจจานุเบกษาเล่ม ๑๓๒/ตอนที่ ๑๑๘ ก/หน้า ๑/๙ ธันวาคม ๒๕๕๘